1. Anlægsbevilling til Tungelundskolen i Thorsø (Åben)
Tidl. politisk behandling BY, 28.02.23, pkt. 11
Forventet sagsgang
TM-U, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 21,76 mio. kr. til 
opgradering og arealoptimering af Tungelundskolen. Anlægsbevillingen gives til 
udarbejdelse af hovedprojekt, tilbudsmateriale, udbud og byggeriets gennemførelse. 
Samtidig skal Byrådet, på baggrund af byggeprogramudvalgets indstilling, godkende projektforslaget. 
Byrådet har tidligere godkendt anlægsbevillinger på i alt 3,0 mio. kr. til projekterings- og rådgiverudgifter 
samt nedsættelse af et byggeprogramudvalg. Byggeprogramudvalget har i samarbejde med en ekstern 
rådgiver konkretiseret projektet, og byggeprogramudvalget indstiller projektet til Byrådets godkendelse. 
”Projektforslag modernisering og renovering Tungelundskolen, 01.06.2023” vedlægges. 
 
Projektet omfatter en nødvendig bygningsrenovering, modernisering og optimering af skolens arealer:

nye undervisnings- og faglokaler samt nye fællesarealer

ombygning af den gamle gymnastiksal til undervisning (Billedkunst)

samling af skolens indskolingsklasser, SFO og førskole

etablering af CTS-anlæg ([adresse] og Styring)

renovering af toiletter samt etablering af seks nye toiletter ved mellemtrinnet 

ankomstarealet synliggøres med ny niveaufri adgang, nyt vindfang og ny asfalt med grafik, der 
signalerer ankomst og som giver anledning til leg og læring

fuldt dækkende ABA (Automatisk Brand Alarmering)

udvalgte undervisningslokaler males, og der skiftes gulve

flere undervisningslokaler får nye klassesæt (løst inventar)

desuden flytter klubben, der i dag er i pavillonen, til lokaler i ny udskolingsfløj

udskiftning af tag på den gamle gymnastiksal og 57’fløjen (er udført i sommeren 2023).
Anlægsarbejderne udbydes i fagentreprise med licitation i december 2023, og arbejderne forventes udført 
i perioden februar – december 2024.  
Byggeriet tilrettelægges og gennemføres, mens skolen er i drift så genhusning undgås. Dette gøres bl.a. 
ved at arbejderne udføres i etaper således, at skole og byggeplads holdes sikkert adskilt. 
 
VURDERING
Skolen har længe trængt til en bygningsmæssig renovering samt en pædagogisk og teknisk modernisering. 
Projektet bidrager til en attraktiv skole i Thorsø med opgradering af rummene til et moderne læringsmiljø 
med plads til varierede undervisningsformer, der kan bruges til andet end undervisning, fx klub og 
fritidsbrugere. Projektet bidrager også til at skabe en mere fleksibel indretning og bedre anvendelse af 
skolens undervisnings- og læringsrum. Bl.a. skabes der sammenhængende plads til skolens 
indskolingsafdeling med SFO og førskole. Endeligt vil der være nye og renoverede toiletter. 
Teknik- og Miljøudvalget
4. oktober 2023  16:00
[adresse]: EMN-2022-02800
Dok-ID: 3596036
Sagsbehandler: abs
ØKONOMI
Det samlede anlægsprojekt er på 23,16 mio. kr., hvoraf 1,7 mio. kr. finansieres af forhåndstilsagn fra 
Realdania om tilskud til ”Øget bæredygtigt i byggeriet”, samt rådighedsbeløb afsat i budget 2024-27 på 
5,15 mio. kr. og 16,314 mio. kr. afsat i budget 2023.
Der er tidligere givet anlægsbevillinger på i alt 3,0 mio. kr. Der er afholdt udgifter for 1,6 mio. kr. til 
forundersøgelser, forprojektering og udbud af det stoppede projekt efter licitation samt projektforslag til det 
aktuelle reviderede projekt. Der resterer således 1,4 mio. kr. og derfor søges der et tillæg til 
anlægsbevillingen på 21,76 mio. kr. 
Projektets samlede anlægsøkonomi fordeler sig som vist i tabellen:
Aktivitet
Beløb
Håndværkerudgifter inkl. uforudsete udgifter
17.450.000 kr.
Rådgiverhonorar
1.460.000 kr.
Internt rådgiverbidrag
390.000 kr.
Løst inventar og udearealer
1.850.000 kr.
Ny hovedindgang, asfalt, sandkasse og skur til moon car
650.000 kr.
Opgradering af fiber og netværksskab
250.000 kr.
Hans Johansen til udførte bygningsundersøgelser, 
brandrådgiver, flytteomkostninger i forbindelse med 
etapeopdelt byggeri, leje af toiletvogn, forsikringer, indvielse 
mv., alarm, projektweb byggestrøm o.lign.   
1.110.000 kr.
I alt
23.160.000 kr.
I forbindelse med det vedtagne Budget 2023-26 er der forudsat en årlig driftsbesparelse på bygningsdriften 
på ca. 200.000 kr. fra 1. januar 2025 og frem afledt af, at pavillonen ved hallen nedlægges. Der er 
overvejelser om flytning af pavillonen til anden kommunal anvendelse, og derfor indregnes der ikke en årlig 
driftsbesparelse på bygningsdriften. Hvis pavillonen nedlægges, vil bygningsdriftsbesparelsen indgå i en 
kommende budgetopfølgning. 
Ved en samlet bedre energistyring forventes der en driftsbesparelse på bygningsdriften. Driftsbesparelsen 
beregnes efter implementering og drift af det nye CTS-anlæg og vil indgå i en kommende budgetopfølgning. 
INDDRAGELSE
Byggeprogramudvalget har med afsæt i Byrådets rammer konkretiseret og tilrettelagt projektet. En 
arbejdsgruppe med repræsentanter fra Tungelundskolen har arbejdet med indretning og ombygning af den 
gamle gymnastiksal og scene til det nye Billedkunst og formidling.
INDSTILLING
Direktøren for Teknik og Miljø og direktøren for Børn og Kultur indstiller til Byrådet:
1.
At projektforslaget godkendes.
2.
At der godkendes en anlægsbevilling på 21,76 mio. kr. finansieret af de afsatte rådighedsbeløb i 
2023 og 2024 samt tilskud fra Realdania.
3.
At der godkendes en anlægsbevilling vedrørende indtægter på 1,7 mio. kr. fra forhåndstilsagn fra 
Realdania om tilskud til ”Øget bæredygtighed i byggeriet”. 
BESLUTNING
.
Teknik- og Miljøudvalget, 4. oktober 2023:
Fraværende: Ingen
Indstilles godkendt.
Bilag
1.
Projektforslag modernisering og renovering Tungelundskolen, 01.06.2023 (3597670)
2.
Understøttelse af 'FN's verdensmål (3598292)
